ΚΑΝΟΝΙΣΜΟΣ (ΕΚ) αριθ. 1593/98 ΤΗΣ ΕΠΙΤΡΟΠΗΣ της 23ης Ιουλίου 1998 για τροποποίηση του κανονισμού (ΕΟΚ) αριθ. 1764/86 σχετικά με τις ελάχιστες απαιτήσεις ποιότητας για τα μεταποιημένα προϊόντα με βάση τη ντομάτα στο πλαίσιο του καθεστώτος ενισχύσεως στην παραγωγή

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2201/96 του Συμβουλίου, της 28ης Οκτωβρίου 1996, περί κοινής οργανώσεως της αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΚ) αριθ. 2199/97 (2), και ιδίως το άρθρο 4 παράγραφος 9,

Εκτιμώνας:

ότι στο άρθρο 6 του κανονισμού (ΕΚ) αριθ. 2201/96, προβλέπεται ότι οι παραγόμενες ποσότητες για τις οποίες έχει τηρηθεί η ελάχιστη τιμή, λαμβάνονται υπόψη για την κατανομή των ποσοστώσεων μεταξύ των επιχειρήσεων μεταποιήσεως, μεταξύ των κρατών μελών καθώς και μεταξύ των ομάδων των προϊόντων 7 ότι οι ποσότητες που παράγονται εκτός ποσοστώσεως στην ελάχιστη τιμή κατά τη διάρκεια μιας περιόδου πρέπει να λαμβάνονται υπόψη για τον καθορισμό της ποσοστώσεως για την επόμενη περίοδο 7 ότι πρέπει συνεπώς να προβλεφθεί ότι τα τελικά προϊόντα που λαμβάνονται από τις ποσότητες αυτές θα πρέπει να υπάγονται στις ίδιες ελάχιστες απαιτήσεις ποιότητας όπως και τα προϊόντα που λαμβάνονται από τις ποσότητες με ποσόστωση που δικαιούνται ενισχύσεως στην παραγωγή 7

ότι το άρθρο 7 παράγραφος 2 στοιχείο γ) του κανονισμού (ΕΚ) αριθ. 504/97 της Επιτροπής, της 19ης Μαρτίου 1997, περί λεπτομερειών εφαρμογής του κανονισμού (ΕΚ) αριθ. 2201/96 του Συμβουλίου όσον αφορά το καθεστώς της ενισχύσεως στην παραγωγή στον τομέα των μεταποιημένων προϊόντων με βάση τα οπωροκηπευτικά (3), όπως τροποποιήθηκε τελευταία από τον κανονισμό (ΕΚ) αριθ. 1590/98 (4), προβλέπει ότι οι ποσότητες εκτός ποσοστώσεως για τις οποίες έχει τηρηθεί η ελάχιστη τιμή πρέπει να αναγράφονται στις συμβάσεις μεταποιήσεως 7

ότι από την πείρα που αποκτήθηκε στον τομέα της μεταποιήσεως της ντομάτας διαπιστώθηκε ότι ορισμένες ελάχιστες απαιτήσεις ποιότητας πρέπει να ενισχυθούν στην περίπτωση του χυμού ντομάτας 7

ότι η επιτροπή διαχειρίσεως μεταποιημένων προϊόντων με βάση τα οπωροκηπευτικά δεν διετύπωσε γνώμη εντός της προθεσμίας που καθορίσθηκε από τον πρόεδρό της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 1764/86 της Επιτροπής (5) τροποποιείται ως εξής:

1. Ο τίτλος αντικαθίσταται από το ακόλουθο κείμενο:

«Κανονισμός (ΕΚ) αριθ. 1764/86 της Επιτροπής, της 27ης Μαΐου 1986 για τον καθορισμό των ελαχίστων απαιτήσεων ποιότητας για τα μεταποιημένα προϊόντα με βάση τη ντομάτα στο πλαίσιο του καθεστώτος ενισχύσεως στην παραγωγή».

2. Το άρθρο 1 αντικαθίσταται από το ακόλουθο κείμενο:

«Άρθρο 1

Ο παρών κανονισμός καθορίζει τις ελάχιστες απαιτήσεις ποιότητας στις οποίες πρέπει να ανταποκρίνονται τα προϊόντα με βάση την τομάτα, όπως καθορίζονται στο άρθρο 1 παράγραφος 2 του κανονισμού (ΕΚ) αριθ. 504/97 της Επιτροπής (*) για:

α) τα προϊόντα με ποσόστωση που δικαιούνται της ενισχύσεως στην παραγωγή που προβλέπεται στο άρθρο 2 παράγραφος 1 του κανονισμού (ΕΚ) αριθ. 2201/96 7

β) για τα προϊόντα με βάση την τομάτα, εντός ποσοστώσεως, που παραδίδεται στο πλαίσιο των συμβάσεων μεταποιήσεως που αναφέρονται στο άρθρο 7 παράγραφος 2 του κανονισμού (ΕΚ) αριθ. 504/97 και για τις οποίες έχει τηρηθεί η ελάχιστη τιμή.

(*) ΕΕ L 78 της 20. 3. 1997, σ. 14.»

3. Στο άρθρο 2, οι όροι «του κανονισμού (ΕΟΚ) αριθ. 1599/84» αντικαθίστανται από τους όρους «του κανονισμού (ΕΚ) αριθ. 504/97».

4. Στο άρθρο 3, στη δεύτερη υποπερίπτωση οι όροι «στο άρθρο 1 του κανονισμού (ΕΟΚ) αριθ. 1599/84» αντικαθίστανται από τους όρους «στο άρθρο 1 παράγραφος 2 του κανονισμού (ΕΚ) αριθ. 504/97».

5. Στο άρθρο 8 οι όροι «στο άρθρο 1 παράγραφος 2 στοιχεία ιγ) και ιδ) του κανονισμού (ΕΟΚ) αριθ. 1599/84» αντικαθίστανται από τους όρους «στα στοιχεία κ) και λ) του άρθρου 1 παράγραφος 2 του κανονισμού (ΕΚ) αριθ. 504/97».

6. Στο άρθρο 10, παράγραφος 3 η διατύπωση του στοιχείου α) αντικαθίσταται από το ακόλουθο κείμενο:

«α) οι τυχόν ξένες φυτικές ύλες εντοπίζονται μόνο με εντατική εξέταση με γυμνό μάτι: ωστόσο, ορισμένα παρασκευάσματα χυμού και τοματοπολτού μπορούν να παρουσιάζουν φλοιό και σπόρους, εντός των ανωτάτων ορίων που προβλέπονται στα στοιχεία κ) και λ) του άρθρου 1 παράγραφος 2 του κανονισμού (ΕΚ) αριθ. 504/97 7».

7. Στο άρθρο 10 παράγραφος 4, προστίθεται το ακόλουθο στοιχείο:

«ζ) ολική περιεκτικότητα σε γαλακτικό οξύ όχι ανώτερη από 1 % του ξηρού εκχυλίσματος, μετά από αφαίρεση οποιασδήποτε ποσότητας κοινού αλατιού, στην περίπτωση του χυμού τομάτας 7».

8. Στο άρθρο 11 οι όροι «στοιχείο ιβ) του κανονισμού (ΕΟΚ) αριθ. 1599/84» αντικαθίστανται από τους όρους «στοιχείο ι) του κανονισμού (ΕΚ) αριθ. 504/97».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Ιουλίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 297 της 21. 11. 1996, σ. 29.

(2) ΕΕ L 303 της 6. 11. 1997, σ. 1.

(3) ΕΕ L 78 της 20. 3. 1997, σ. 14.

(4) Βλέπε σελίδα 11 της παρούσας Επίσημης Εφημερίδας.

(5) ΕΕ L 153 της 7. 6. 1986, σ. 1.